**KLAIPĖDOS MIESTO SAVIVALDYBĖS TARYBA**

**peticijų komisijos POSĖDŽIO PROTOKOLAS**

2019-04-10 Nr. TAR1-67

Klaipėda

Posėdžio data: 2019-04-09.

Posėdžio pradžia: 11.00 val.

Posėdžio pirmininkas – Artūras Šulcas.

Posėdžio sekretorė – Aldutė Meniakina.

Posėdyje dalyvauja komisijos nariai: Tomas Meškinis, Asta Ivanauskienė, Lilija Petraitienė, Alfonsas Vildžiūnas, Vladimir Vlasov (sąrašas pridedamas).

Darbotvarkė:

1. Dėl kreipimosi „Dėl lengvųjų automobilių taksi paslaugų kokybės gerinimo“ pripažinimo peticija. Pranešėjas A. Šulcas.

1. SVARSTYTA. Kreipimosi „Dėl lengvųjų automobilių taksi paslaugų kokybės gerinimo“ pripažinimo peticija.

Pranešėjas A. Šulcas informuoja, kad yra gautas Klaipėdos miesto taksipaslaugas teikiančių įmonių ir individualia veikla užsiimančių asmenų kreipimasis „Dėl lengvųjų automobilių taksi paslaugų kokybės gerinimo“. Pareiškėjai prašo kuo skubiau spręsti Klaipėdos miesto savivaldybėje keleivių vežimo lengvaisiais automobiliais taksi paslaugas tiekiančių įmonių problemas.

Pažymi, kad Peticijų įstatyme keliami kreipimosi formos ir turinio reikalavimai, kad jis būtų pripažintas peticija. Šiuo atveju kreipimesi nėra nurodyti pareiškėjų asmens kodai, taip pat nedetalizuota kuris iš pareiškėjų yra pareiškėjų atstovas. Šiuos formos trūkumus bus prašoma ištaisyti tuo atveju, jeigu kreipimasis bus pripažintas peticija.

A. Šulcas primena kuriuos turinio reikalavimus turi atitikti kreipimasis, norint pripažinti jį peticija, t.y. kreipimesi gali būti reikalaujama ar siūloma spręsti tokius klausimus:1) žmogaus teisių ir laisvių apsaugos ar įgyvendinimo; 2) valstybės ir savivaldybės institucijų reformavimo;3) kitus svarbius visuomenei, savivaldybėms ar valstybei klausimus. Be to, peticija laikomas tik toks kreipimasis, kai jame nurodytų reikalavimų sprendimui reikia priimti naują teisės aktą, pakeisti, papildyti ar pripažinti netekusiu galios galiojantį teisės aktą.

A. Šulcas pagarsina kreipimosi tekstą ir išskiria 4 pateiktus reikalavimus, prašomus pripažinti peticija:

1. Klaipėdos senamiestyje įrengti/nustatyti papildomas taksi stoteles.

2. Leisti taksi automobiliams naudotis „A“ juostomis Klaipėdos mieste.

3. Apriboti pavežėjų skaičių ir suvienodinti reikalavimus visiems vairuotojams, teikiantiems taksi paslaugas.

4. Numatyti, kad taksi automobiliai būtų pripažinti viešuoju transportu.

Prašo komisijos narių įvertinti kuriuos iš reikalavimų galima pripažinti peticija.

Komisijos nariai, įvertinę tai, kad pirmi du reikalavimai nėra susiję su teisės aktų priėmimu, pakeitimu ar panaikinimu, ir tai, kad jie nėra svarbūs visai savivaldybei klausimai, bendru sutarimu nutaria jų nepripažinti peticija ir perduoti nagrinėti Savivaldybės administracijai kitų įstatymų ir teisės aktų nustatyta tvarka.

Komisijos nariai išanalizavę trečiąjį ir ketvirtąjį kreipimosi reikalavimus nutaria, kad jų nagrinėjimas nepriklauso Klaipėdos miesto savivaldybės kompetencijai, todėl šie reikalavimai perduotini nagrinėti institucijai pagal kompetenciją, t.y. Lietuvos Respublikos susisiekimo ministerijai.

NUTARTA:

1. Nepripažinti peticija ir perduoti nagrinėti Savivaldybės administracijai pagal kompetenciją šiuos kreipimosi reikalavimus:

1.1. Dėl papildomų taksi stotelių įrengimo ir stovėjimo laiko apribojimo panaikinimo.

1.2. Leisti taksi automobiliams naudotis „A“ juostomis Klaipėdos mieste.

2. Perduoti nagrinėti Lietuvos Respublikos susisiekimo ministerijai pagal kompetenciją šiuos kreipimosi reikalavimus:

2.1**.**Apriboti pavežėjų skaičių ir suvienodinti reikalavimus visiems vairuotojams, teikiantiems taksi paslaugas.

2.2. Numatyti, kad taksi automobiliai būtų pripažinti viešuoju transportu.

Posėdžio pabaiga 11.30 val.

Posėdžio pirmininkas Artūras Šulcas

Posėdžio sekretorė Aldutė Meniakina